สหพันธ์ฟันดาบเอเชีย เลือกเมืองไทยจัด 2 ศึกใหญ่เอเชีย
วันที่ 8 ก.ย. 60 นายดาริต เซลโซ ประธานสหพันธ์ฟันดาบแห่งเอเชีย เป็นประธานการประชุมใหญ่สามัญประจำปี 2017 ของสหพันธ์ฟันดาบแห่งเอเชีย มีชาติสมาชิกเข้าร่วมทั้ง 38 ประเทศทั่วทวีปเอเชีย เข้าร่วมประชุมที่โรงแรมแกรนด์ โฟร์วิงส์ ถนนพัฒนาการ โดยมี พล.ร.อ.สมเดช ทองเปี่ยม นายกสมาคมกีฬาฟันดาบแห่งประเทศไทย และ พล.ท.จักราวุธ โสมภีร์ เลขาธิการสมาคมกีฬาฟันดาบแห่งประเทศไทย เข้าร่วมประชุม,ด้าน พล.ร.อ.สมเดช เปิดเผยว่า ในการประชุมครั้งนี้ เป็นการสรุปผลงานและการกำหนดเจ้าภาพในช่วง 2-4 ปี ข้างหน้า ทางสหพันธ์ฯได้ขอให้ไทยเป็นเจ้าภาพจัดการแข่งขันชิงแชมป์เอเชียปี 2018 และการแข่งขันชิงแชมป์เอเชีย ยู-23 ในปี 2019 ,รายการรุ่นอายุไม่เกิน 23 ปี เป็นประเภทใหม่ที่เป็นการเสริมช่องว่างระหว่าง คาเด็ท อายุไม่เกิน 17 ปี จูเนียร์อายุไม่เกิน 20 ปี และ ประชาชน (ซีเนียร์) ซึ่งใน 2 ช่วงอายุนี้ ไทยไม่อยากเป็นเจ้าภาพจัดการแข่งขัน เมื่อไม่มีชาติไหนเสนอตัวเป็นเจ้าภาพรายการยู-23 ทำให้สหพันธ์ฯมาทาบทามไทย เพราะมีความพร้อมที่จะเป็นเจ้าภาพจัดการแข่งขัน พล.ร.อ.สมเดช กล่าว,นายกสมาคมกีฬาฟันดาบแห่งประเทศไทย กล่าวอีกว่า ส่วนการแข่งขันชิงแชมป์เอเชียปี 2019 และเป็นรอบคัดเลือกโอลิมปิก 2020 ที่ญี่ปุ่น ได้รับเลือกเป็นเจ้าภาพ สำหรับการเสนอตัวเป็นเจ้าภาพการแข่งขันชิงแชมป์เอเชีย ในปี 2020 ที่จะจัดพร้อมกับการแข่งขันคัดโอลิมปิก 2020 นั้น จะมี ไทย และ เกาหลีใต้ เสนอตัว แต่เกาหลีใต้มีความพร้อมมากกว่า เราเลยถอนตัว ให้เกาหลีใต้เป็นเจ้าภาพไป นอกจากนั้นในปีนี้ ไทยเพิ่งเป็นเจ้าภาพฟันดาบยุวชนเยาวชนเอเชีย ที่ จ.นครราชสีมา เมื่อเดือนกุมภาพันธ์ที่ผ่านมา และในวันที่ 9-17 กันยายน ที่แฟชั่นไอส์แลนด์ ไทยจะเป็นเจ้าภาพจัดการแข่งขันฟันดาบ รายการ เอเชียน คาเด็ท เซอร์กิต 2017 และ มินิ มีรุ่นเด็กเล็กระดับยุวชนและเยาวชน รวมทั้งเอเชียน เวเทอรัน แชมเปียนชิพ 2017    
สหพันธ์ฟันดาบเอเชีย เลือกประเทศไทย เป็นเจ้าภาพชิงแชมป์เอเชีย 2 รายการ ในรุ่นประชาชน ปี 2018 และรุ่นอายุไม่เกิน 23 ปี ในปี 2019 
สหพันธ์ฟันดาบแห่งเอเชีย,สมาคมกีฬาฟันดาบแห่งประเทศไทย,ฟันดาบชิงแชมป์เอเชีย,ฟันดาบยู-23 ชิงแชมป์เอเชีย,สมเดช ทองเปี่ยม